Η σύναψη ασφαλιστηρίου μηχανής γίνεται από τον ιδιοκτήτη της, ο οποίος είναι δυνατόν να μην έχει δίπλωμα οδήγησης. Μπορεί, για παράδειγμα, μια επιχείρηση να ασφαλίσει μηχανές που οδηγούν υπάλληλοί της ή ένας γονέας να ασφαλίσει μηχανή που αγόρασε ο ίδιος αλλά οδηγείται από το παιδί του.
Σε αυτές τις περιπτώσεις, ο ιδιοκτήτης της μηχανής θα πρέπει να είναι πολύ προσεκτικός και να επιτρέπει την οδήγηση μόνο σε άτομα που γνωρίζει βάσιμα ότι έχουν το προβλεπόμενο δίπλωμα.
Οι ασφαλιστικές εταιρίες προχωρούν στην έκδοση συμβολαίου, αλλά στους όρους ασφάλισης καταγράφουν σαφώς ότι δεν θα καλύψουν ζημιά ή σωματική βλάβη εάν ο οδηγός της μηχανής που προκάλεσε ατύχημα δεν έχει δίπλωμα.